钦定古今图书集成/明伦汇编/闺媛典/第069卷 > 刘文标妻欧阳氏
## 钦定古今图书集成/明伦汇编/闺媛典/第069卷 > 刘文标妻欧阳氏

按《宝庆府志》：“欧阳氏，邵阳刘文标妻。一子甫四岁。戊
子，溃兵肆掠，夫妇与幼子同被执，锢之一室。氏诳卒
曰：‘某家饶良，马家不知我等所至。肯纵夫归良马，金
币可得；不则俱系无益也’。卒然其言。文标勿喻，犹豫
不忍去。氏再三促之，乃行。氏拟其夫，行可三里，嚼指
奋臂，拔卒佩刀自刎而死，时年十九。卒亦感其烈，为”
具殓，纵同掳老妇持其子以归。闻者莫不泪下。